Treniota litván nagyfejedelem
Treniota (†1264) Litvánia nagyfejedelme 1263-tól meggyilkolásáig, 1264-ig.

Élete
Treniota Mindaugas - Litvánia első és egyetlen királyának - unokaöccse, nővérének fia volt. A 17. századi Litván és szamogitiai krónika szerint apja neve Szkirmunt volt és volt két fivére, Ljubart és Piszimont. 

Első említése a Livóniai verses krónikából származik, amikor a szamogitiaiak az ő vezetésével legyőzték a Teuton Lovagrendet  a durbeni csatában. 1250 körül az addig pogány Mindaugas nagyfejedelem megkeresztelkedett, hogy a német lovagrendnek kevesebb indoka legyen rátámadni országára. Treniota, akkor Szamogitia kormányzója, azonban pogány maradt és a lovagrend támadásai is folytatódtak. Treniota, mint a király egyik fő tanácsadója, rábeszélte, hogy szakítson Rómával és újítsa meg a háborút a németekkel.   

Az Ipatyevi krónika szerint 1263-ban Mindaugas felesége, Morta meghalt, a király pedig annak húgát vette feleségül, aki pedig akkor már Daumantas nalšiai fejedelem házastársa volt. Daumantas összeesküdött Treniotával, hogy bosszút állnak és 1263 nyarán rátámadtak a királyra és két kisebbik fiával együtt megölték. Az új nagyfejedelem (királyságát a pápa nem ismerte el) Treniota lett. 

Uralma nem bizonyult hosszú életűnek. Hamarosan fellázadt ellene unokatestvére, Tautvilas polocki fejedelem (Mindaugas bátyjának fia). Bár csatában sikerült megölnie Tautvilast, a Mindaugas-klán összeesküdött ellene és 1264-ben meggyilkolták. A nagyfejedelmi trón Mindaugas idősebbik fiáé, Vaišelgáé lett.

Fordítás

Források
Насевіч В. Л. Транята // Энцыклапедыя гісторыі Беларусі: У 6 т. — Т. 6. — Кн. 1. — Мінск, 2001. — С. 518.
Хроника литовская и жмойтская // Полное собрание русских летописей. — Т.32. Хроники: Литовская и Жмойтская, и Быховца / Под ред. Н. Н. Улащика. — М., Наука. 1968.
Антонович В. Б. Очерк истории Великого княжества Литовского до смерти великого князя Ольгерда // Моя сповідь: Вибрані історичні та публіцистичні твори / Упор. О. Тодійчук, В, Ульяновський. Вст. ст. та коментарі В. Ульяновського. — К.: Либідь, 1995. — 816 с. — С. 648—649.
Насевіч В. Л. Даўмонт // Вялікае княства Літоўскае: Энцыклапедыя ў 2 тамах. — Т.1. — Мінск, 2005.- С. 582.
Александров Д. Н., Володихин Д. М. Борьба за Полоцк между Литвой и Русью в XII—XVI веках. — М.: Аванта+, 1994. — С. 34-35.

Litván uralkodók
1264-ben elhunyt személyek